**Εικόνα που περιέχει κείμενο, σκάκι, σκακιστής, σχεδίαση

Το περιεχόμενο που δημιουργείται από τεχνολογία AI ενδέχεται να είναι εσφαλμένο.ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΠΟΛΙΤΙΚΗ ΑΝΤΑΓΩΝΙΣΜΟΥ ΚΑΙ ΡΥΘΜΙΣΗ ΑΓΟΡΩΝ»**

Δεύτερος Κύκλος Υποβολής Αιτήσεων

Ακαδημαϊκό έτος 2025-2026

Υποβολή αιτήσεων: 01/07/25 έως 24/07/25

Έναρξη: Οκτώβριος 2025

Διάρκεια: 3 ακαδημαϊκά εξάμηνα

Ιστοσελίδα του Προγράμματος: <https://msc-compreg.unipi.gr>

Το Τμήμα Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του Πανεπιστημίου Πειραιώς ανακοινώνει τον πρώτο κύκλο υποβολής αιτήσεων συμμετοχής στο Νέο Πρόγραμμα Μεταπτυχιακών Σπουδών «Πολιτική Ανταγωνισμού και Ρύθμιση Αγορών» (MSc in Competition Policy and Market Regulation) που διοργανώνει για τον ακαδημαϊκό κύκλο 2025-2026.

Το Πρόγραμμα Μεταπτυχιακών Σπουδών (ΠΜΣ) στην Πολιτική Ανταγωνισμού και Ρύθμιση Αγορών\*,  έχει ως αντικείμενο την περιγραφή των διαφορετικών δομών της αγοράς, σε όρους πραγματικού ανταγωνισμού σε σχέση με την οικονομική αποτελεσματικότητα. Στο ΠΜΣ εξετάζονται οι βασικές αρχές που διέπουν την πολιτική ανταγωνισμού και τη ρύθμιση αγορών με μονοπωλιακή δύναμη, τα βασικά υποδείγματα απελευθέρωσης και οι άξονες της πολιτικής ανταγωνισμού με έμφαση σε αγορές υπό απελευθέρωση. Τέλος, εξετάζονται περαιτέρω τα οικονομικά της μετάβασης από τη μονοπωλιακή στην ανταγωνιστική διάρθρωση των αγορών με βάση το ισχύον ρυθμιστικό και κανονιστικό πλαίσιο.

Το ΠΜΣ παρέχει εξειδικευμένες γνώσεις σε Αποφοίτους Οικονομικών και Διοικητικών σπουδών, Νομικούς, Στελέχη Δημόσιας Διοίκησης καθώς και Στελέχη Επιχειρήσεων, συνδυάζοντας διαφορετικά επιστημονικά πεδία, όπως την οικονομική και τη νομική επιστήμη, σε θέματα που αφορούν τις αγορές και τον ανταγωνισμό.

Στο ΠΜΣ γίνονται δεκτοί κάτοχοι τίτλου πρώτου κύκλου σπουδών A.E.I. (Πανεπιστημιακού και Τεχνολογικού Τομέα) της ημεδαπής ή αναγνωρισμένων ομοταγών ιδρυμάτων της αλλοδαπής.

Οι υποψήφιοι θα πρέπει να προσκομίσουν τα ακόλουθα δικαιολογητικά:

1. Αίτηση υποβολής υποψηφιότητας
2. Αντίγραφο πτυχίου ή βεβαίωση περάτωσης σπουδών[[1]](#footnote-1)
3. Πιστοποιητικό αναλυτικής βαθμολογίας, στο οποίο αναγράφεται και ο βαθμός πτυχίου.
4. Δύο συστατικές επιστολές από μέλη ∆ΕΠ ΑΕΙ ή/και από εργοδότη
5. Αποδεικτικό γλωσσομάθειας της αγγλικής γλώσσας επιπέδου Γ2 (σε ευκρινές φωτοαντίγραφο με επικύρωση από δικηγόρο ή την εκδούσα αρχή)
6. Ευκρινές φωτοαντίγραφο δύο όψεων της αστυνομικής ταυτότητας
7. Μια πρόσφατη φωτογραφία τύπου αστυνομικής ταυτότητας
8. Υπεύθυνη Δήλωση (μέσω της υπηρεσίας [https://www.gov.gr](https://www.gov.gr/) ή με βεβαίωση του γνήσιου της υπογραφής σε ΚΕΠ) όπου θα δηλώνεται από τον υποψήφιο ότι τα δικαιολογητικά που υποβάλλονται και κατατίθενται στο φάκελό του είναι αληθή
9. Βιογραφικό σημείωμα
10. Αντίγραφο Πτυχιακής ή Διπλωματικής εργασίας (εάν εκπονήθηκε)
11. Δημοσιεύσεις σε περιοδικά με κριτές (εάν υπάρχουν)
12. Αποδεικτικά επαγγελματικής ή ερευνητικής δραστηριότητας, (εάν υπάρχουν)

Για να υποβάλλεται την αίτησή σας συμπληρώστε τα στοιχεία σας και τα απαιτούμενα δικαιολογητικά στη [φόρμα](https://docs.google.com/forms/d/e/1FAIpQLSfcSHkm_W2w8iRLmQS3H1C7VdlpWz6LNcrHMNrB5h8t72GqJQ/viewform?usp=dialog) υποψηφιότητας.

Το εμπρόθεσμο της αίτησης κρίνεται με βάση την ημερομηνία της ηλεκτρονικής υποβολής της στο σύστημα.

Η αξιολόγηση των αιτήσεων υποψηφιότητας είναι συνεχής.

Για την παρακολούθηση του Π.Μ.Σ. προβλέπεται η καταβολή τελών φοίτησης που ανέρχεται σε 4.500 ευρώ και τα οποία καταβάλλονται σε τρεις ισόποσες δόσεις στην αρχή κάθε εξαμήνου.

Εικόνα που περιέχει μοτίβο, τετράγωνο, συμμετρία, τέχνη

Το περιεχόμενο που δημιουργείται από τεχνολογία AI ενδέχεται να είναι εσφαλμένο.Πανεπιστήμιο Πειραιώς Γραμματεία Τμήματος Οικονομικής Επιστήμης Π.M.Σ. «Πολιτική Ανταγωνισμού & Ρύθμιση Αγορών» Καραολή & Δημητρίου 80, Τ.Κ. 18534 Πειραιάς. Για επιπλέον πληροφορίες μπορείτε να επισκεφτείτε την ιστοσελίδα σκανάρωντας το QR code στη συσκευή σας. Ηλεκτρονική διεύθυνση: comp-reg@unipi.gr

1. *1 α) Δεκτές αιτήσεις και από υποψηφίους που θα καταστούν πτυχιούχοι την περίοδο Σεπτεμβρίου 2025.*

   *β) Oι υποψήφιοι που είναι κάτοχοι τίτλου σπουδών πρώτου κύκλου από ιδρύματα της αλλοδαπής πρέπει να προσκομίσουν τον τίτλο σπουδών ώστε να γίνει έλεγχος εάν το ίδρυμα της αλλοδαπής περιλαμβάνεται στο Εθνικό Μητρώο αναγνωρισμένων ιδρυμάτων της αλλοδαπής, καθώς και το Εθνικό Μητρώο τύπων τίτλων σπουδών αναγνωρισμένων ιδρυμάτων της αλλοδαπής. Σημειώνεται ότι αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.*

   *\* Το παρόν ΠΜΣ έχει πιστοποιηθεί, εγκριθεί από τα συλλογικά όργανα του παν/μίου και εκκρεμεί η δημοσίευση σε ΦΕΚ* [↑](#footnote-ref-1)